KOMISIJOS SPRENDIMAS
2006 m. sausio 11 d.
iš dalies keičiantis 2003 m. Stojimo akto V priedo A priedėlį dėl tam tikrų Čekijos Respublikos mėsos ir pieno sektoriaus įmonių
(pranešta dokumentu Nr. C(2005) 6052)
(Tekstas svarbus EEE)
(2006/17/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į Čekijos Respublikos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos Stojimo aktą, ypač į jo V priedo 3 skyriaus A skirsnio 1 punkto d papunktį,
kadangi:
(1)
Tam tikroms Čekijos Respublikos įmonėms, išvardytoms 2003 m. Stojimo akto V priedo A priedėlyje (1), buvo suteiktas pereinamasis laikotarpis.
(2)
Pagal oficialų kompetentingos Čekijos Respublikos institucijos pareiškimą tam tikros įmonės baigė modernizavimo procesą ir dabar visiškai atitinka Bendrijos teisės aktų nuostatas. Kai kurios įmonės, kurioms buvo suteiktas pereinamasis laikotarpis, nutraukė veiklą. Todėl tas įmones reikėtų išbraukti iš įmonių, kurioms suteiktas pereinamasis laikotarpis, sąrašo.
(3)
Dėl trijų mėsos įmonių statuso ir jų perklasifikavimo į mažo pajėgumo įmones vis dar tariamasi su kompetentinga Čekijos Respublikos institucija. Siekiant išsiaiškinti padėtį yra būtina numatyti trumpą papildomą laikotarpį.
(4)
Todėl 2003 m. Stojimo akto V priedo A priedėlį reikėtų atitinkamai iš dalies pakeisti. Siekiant aiškumo jį reikėtų pakeisti nauju.
(5)
Maisto grandinės ir gyvūnų sveikatos nuolatiniam komitetui buvo pranešta apie šiame sprendime numatytas priemones,
PRIĖMĖ ŠĮ SPRENDIMĄ:
1 straipsnis
2003 m. Stojimo akto V priedo A priedėlis pakeičiamas šio sprendimo priedo tekstu.
2 straipsnis
Šis sprendimas skirtas valstybėms narėms.
Priimta Briuselyje, 2006 m. sausio 11 d.